# name
"Matemàtica" i "Química", dues noves col·leccions a la Biblioteca Patrimonial Digital de la UB. Juliol 2015

# metadata.dc.description[].value
Imatge utilitzada per fer publicitat de novetats del CRAI de la UB - Vitrina Juliol 2015.

# metadata.dc.description.abstract[].value
S'han incorporat a la Biblioteca Patrimonial Digital de la UB - BiPaDi - les col·leccions Matemàtica i Química.
Matemàtica presenta un primer grup d’obres procedents dels fons del CRAI Biblioteca de Reserva i un segon grup seleccionat entre el fons antic del CRAI Biblioteca de Matemàtiques, d’edició posterior a 1820. En conjunt, hi podem trobar obres en llatí, castellà i català, d’autors italians, castellans, francesos, alemanys o catalans. Un dels documents més antics correspon a una obra d’Euclides en llatí conservada al CRAI Biblioteca de Reserva, imprès a Venècia l’any 1517 amb el títol Euclidis..., Habent in hoc volumine quicu[n]q[ue] ad mathematica[m] substantia[m] aspira[n]t…, i també podem destacar l’obra de Isaac Newton Philosophiae naturalis principia matehmatica, editada a Amsterdam l’any 1714, o entre els autors catalans, l’obra de Pau Cerdà Breve y compendioso tratado de arismetica…, editada a Tortosa l’any 1624. Del fons antic del CRAI Biblioteca de Matemàtiques, col·lecció bibliogràfica de referència a l’Estat espanyol, s’han seleccionat i prioritzat les obres d’autors catalans o castellans com ara Julio Rey Pastor o Francisco Vera,  com també les obres d’autors relacionats amb la Universitat de Barcelona i alguns documents traduïts al castellà. Química s’inicia amb una selecció d’obres d’autors clàssics i de llibres rellevants per a l’estudi d’aquesta disciplina. Inclou documents conservats en els fons antics dels CRAI Biblioteques de Física i Química, Medicina i Reserva. La col·lecció compta amb obres d’una àmplia gamma de temes, inclosos els que representen la indústria química primerenca i d’altres que hi estan estretament relacionats, com ara l’agricultura, la fisiologia, la farmàcia i les arts aplicades, on destaquen els grans tractats del principi del segle XIX de Thenard i Berzelius i els llibres de químics prominents, els primers a presentar un estudi sistemàtic de la química, consolidada com a ciència independent. Al llarg del s. XIX es publiquen a Espanya els llibres de text de química de Mateu Orfila, Casares, Mascareñas, Luanco i Lozano amb imatges d’instruments científics, generalment a la part final, en forma de làmines separades que recorden el dibuix tècnic. A mitjan s. XIX passen a l’interior del text i reprodueixen instruments de laboratori adients per a la separació, preparació i fabricació de productes químics en escenes més naturalistes.

# metadata.dc.rights[].value
cc-by (c) Universitat de Barcelona. CRAI, 2015

# metadata.dc.title[].value
"Matemàtica" i "Química", dues noves col·leccions a la Biblioteca Patrimonial Digital de la UB. Juliol 2015